**OSNOVNA ŠKOLA TINA UJEVIĆA**

**Š I B E N I K**

Trg Andrije Hebranga 11

KLASA: 003-07/20-01/14

URBROJ: 2182-30-01-20-3

Šibenik, 28. rujna 2020.

**ŠKOLSKI PREVENTIVNI PROGRAM ZA ŠKOLSKU GODINU 2020./2021.**

Koordinatorica školskog programa prevencije je stručna suradnica pedagoginja Helena Karađole, a članovi Povjerenstva su:

1. Vladimir Braica, prof., v. d. ravnatelja, član
2. Helena Karađole, prof., pedagog, koordinator Povjerenstva
3. Nikolina Šarić, prof., učiteljica Biologije i Kemije, zamjenik koordinatora
4. Aneta Lovrić, učiteljica razredne nastave, član
5. Nevena Petrović, dipl. psih., psiholog, član
6. Predstavnik Vijeća roditelja, član
7. Liječnik školske medicine, član

Školski preventivni program OŠ Tina Ujevića, Šibenik za školsku godinu 2020./2021. obuhvaća više područja preventivnog djelovanja u skladu s karakteristikama dobi učenika. Sadržaji preventivnog programa integrirani su u redovitu nastavu, satove razrednog odjela, izvannastavne i izvanškolske aktivnosti, stručno usavršavanje učitelja, kao i dodatno osmišljene programe i projekte. Na taj način je cjelokupni školski rad u funkciji prevencijskog djelovanja. Procjena potreba preventivnog djelovanja utvrđena je analizom stručne literature, ali i temeljem školske dokumentacije (zapisnici s Razrednih vijeća, evidencije pedagoških mjera, praćenje ponašanja učenika i ocjene iz vladanja, provedena istraživanja i rezultati evaluacija provedenih projekata/programa u školi, analiza podataka školskog tima za prevenciju). Socijalne, komunikacijske, emocionalne i akademske vještine važni su zaštitni čimbenici koji doprinose prevenciji školskog neuspjeha, prevenciji ovisnosti, nasilja i drugih rizičnih oblika ponašanja. Stoga smo preventivne aktivnosti, programe i projekte usmjerili na razvoj osobne kompetentnosti učenika i na razvoj životnih vještina (komunikacijske vještine, vještine rješavanja problema u odnosima, akademske vještine, vještine odlučivanja i postavljanja ciljeva, nošenja s osjećajima…). Jačanjem ovih vještina podržava se zdrav razvoj učenika, odnosno pomaže im se da prihvate sebe, nauče skrbiti o svom mentalnom i tjelesnom zdravlju, preuzmu odgovornost za vlastita ponašanja i nauče kako izabrati zdrave stilove življenja. Osim za učenike, planirane su i preventivne aktivnosti i programi namijenjeni roditeljima i učiteljima. Određene preventivne sadržaje ostvarujemo u suradnji s vanjskim suradnicima. Za realizaciju Školskog preventivnog programa ključan je timski pristup i sudjelovanje svih koji su u njega uključeni: učitelji, razrednici, stručni suradnici, ravnatelj, učenici, roditelji i vanjski suradnici.

**Opći cilj**: Unaprijediti cjelokupni zdravi razvoj učenika i poticati zdrave stilove življenja

**Specifični ciljevi**:

- razvijanje odgovornosti i brige za vlastito zdravlje i odgovorno ponašanje te solidarnost prema drugima - promicanje pozitivnih vrijednosti među učenicima

- razvoj vještina za rješavanje sukoba i osposobljavanje učenika za odupiranje pritiscima

- razvoj socijalnih i komunikacijskih vještina

- razvijanje osobnih potencijala učenika

- podizanje razine svijesti i znanja o štetnostima konzumiranja sredstava ovisnosti

**Namjena aktivnosti:** Aktivnost je namijenjena svim učenicima škole.

**Nositelji aktivnosti:** Učitelji i stručni suradnici, ravnatelj, koordinator Školskog preventivnog programa na suzbijanju zlouporabe sredstava ovisnosti.

**Način realizacije aktivnosti**: Realizacijom određenih nastavnih tema u okviru redovne nastave predmeta, radionicama, distribucijom promotivnih letaka, uključivanjem u različite izvannastavne i izvanškolske aktivnosti, uključivanjem učenika u sportske aktivnosti, individualnim i grupnim savjetodavnim radom s učenicima i roditeljima. Predavanja i radionice za učenike na satovima razrednika, realizacija roditeljskih sastanaka određene tematike, individualni i grupni savjetodavni razgovori s učenicima i roditeljima, akcijska istraživanja vezana za tekuću problematiku sa ciljem unapređivanja odgojno-obrazovnog rada, edukacija učitelja putem literature, predavanja ili upućivanjem na seminare i savjetovanja.

**Vremenik aktivnosti**: Aktivnost će se provoditi tijekom cijele školske godine.

**Troškovnik aktivnosti**: Elementarni troškovi namirit će se iz materijalnih sredstava škole, a ostali po potrebi od vanjskih suradnika.

**Način valorizacije aktivnosti**: Pisano izvješće o realizaciji aktivnosti i postavljenih ciljeva.

|  |  |
| --- | --- |
| **PODRUČJA I SADRŽAJI RADA ŠKOLSKOG PREVENTIVNOG PROGRAMA** | |
| 1. **Škola kao milje** | |
|  | Kvalitetna i humana škola |
|  | Školsko ozračje i učinkovitost škole |
|  | Metode uspješnog učenja i poučavanja |
| 1. **Afirmacija karijere uspješnog roditeljstva** | |
|  | Individualni savjetodavni rad s roditeljima |
|  | Edukacija roditelja za odgovorno roditeljstvo |
|  | Tematska realizacija roditeljskih sastanaka |
| 1. **Specifični odgojno-obrazovni sadržaji o ovisnostima** | |
|  | Redovni nastavni planovi i programi pojedinih nastavnih predmeta i obrada tema za vrijeme Sata razrednika |
| 1. **Izvannastavne, izvanškolske i sportske aktivnosti** | |
|  | Prema zaduženjima u Godišnjem planu i programu rada Škole |
| 1. **Učenje životnih (socijalnih) vještina** | |
|  | Provođenje radionica: o odgovornom donošenju odluka, rješavanju problema, vještini komuniciranja, nenasilnom rješavanju sukoba, razvoju pozitivne slike o sebi, razvoju samopoštovanja i samostalnosti kod učenika |
|  | Poticanje razvoja dječje socijalne kompetencije |
| 1. **Suradnja škole s drugim institucijama** | |
|  | Realizacija programa Ministarstva znanosti i obrazovanja |
|  | Suradnja sa Županijskim centrom za prevenciju ovisnosti u osnovnim školama Šibensko-kninske županije |
|  | Suradnja sa Zavodom za javno zdravstvo |
|  | Suradnja s Obiteljskim centrom Šibenik |
|  | Suradnja s Centrom za socijalnu skrb u Šibeniku, a po potrebi i drugim centrima |
|  | Suradnja s gradskim dječjim vrtićima |
| 1. **Edukacija** | |
|  | Edukacija učitelja, stručnih suradnika, ravnatelja i učenika putem literature, organiziranih predavanja od strane vanjskih suradnika |
|  | Distribucija propagandnog materijala |
|  | Videoprojekcije edukativnog sadržaja iz područja prevencije ovisnosti |
| 1. **Razvijanje partnerstva između škole i zajednice** | |
|  | Realizacija roditeljskih sastanaka određene tematike |
|  | Suradnja škole i Vijeća roditelja |
|  | Suradnja sa stručnim institucijama i županijskim povjerenstvom nadležnim za određenu problematiku |
| 1. **Provođenje detaljne procjene potreba** | |
|  | Rezultate istraživanja koristiti kao polazište za poboljšanje postojećeg stanja |
| 1. **Cjelokupni odgojno-obrazovni rad s učenicima** | |
|  | Rad usmjeriti na podupiranje otpornosti učenika na negativne utjecaje |
|  | Promicati socijalne, emocionalne, kognitivne i moralne kompetencije učenika |
|  | Podupiranjem samoodređenja, učinkovitosti i pozitivnog identiteta učenika |
|  | Rad na stvaranju pozitivne školske klime |
|  | Uspješno učenje i poučavanje - učenje učenja |
| 1. **Satovi razrednika** | |
|  | Obrada tema kojima će učenici spoznati posljedice koje proizlaze iz nasilnog ponašanja |
|  | Provođenje radionica: Nenasilno rješavanje sukoba |
|  | Poticanje učenika na prijavljivanje nasilničkog ponašanja |
|  | Izrada razrednih plakata na temu nenasilja |
|  | Izrada literarnih radova na temu nenasilja |
| 1. **Rad s učiteljima** | |
|  | Edukacija putem predavanja, literature ili upućivanjem na seminare |
| 1. **Rad s roditeljima** | |
|  | Roditeljski sastanci s temama o vještinama uspješne komunikacije, odgovornog roditeljstva, nasilja među djecom, specifičnostima određenih razvojnih doba u razvoju djece i sl. |

**ŠKOLSKI PREVENTIVNI PROGRAM ZA ŠKOLSKU GODINU 2020./2021.**

|  |  |  |  |  |  |
| --- | --- | --- | --- | --- | --- |
| **PROVEDBENE AKTIVNOSTI** | **CILJ – OČEKIVANI**  **ISHODI** | **CILJANE SKUPINE** | **NOSITELJI I SURADNICI U PROVEDBI AKTIVNOSTI** | **VREMENIK** | **EVALUACIJA /VREDNOVANJE** |
| **Pravila ponašanja u razredu**  *(Domena B – demokracija, B.1.2. goo B.1.1.; goo – pojmovi zajednica, pravila, školska pravila; domena C – društvena zajednica – goo C.1.1., goo C.1.2., goo C.1.3.,C.1.4.)* | Razvoj razredne zajednice, osobna odgovornost pojedinca prema razredu, važnost čuvanja vlastite i tuđe imovine, pomaganje vršnjacima u razredu) | Učenici 1.a i 1.b  Učenici 2.a i 2.b | Učiteljice:  Ž. T. Vudrag  A. Gašperov  A. Rodin  G. Škugor | IX. | **Međupredmetna tema -Građanski odgoj**  Izrađena pravila kojih ćemo se pridržavati, razgovor;  integrirano kroz Sat razrednika, Hrvatski jezik i Prirodu i društvo  -veza s međupredmetnim temama: *Osobni i socijalni razvoj i poduzetništvo* |
| **Kako provodimo slobodno vrijeme?**  **(***Domena A-2.ciklus – osr A 2.4.)* | Razvija radne navike, procjenjuje vrijeme za svoje obveze, a dobro planiranje omogućuje više slobodnog vremena; uključuje se u slobodne aktivnosti u skladu sa svojim interesima | Učenici 4.a i 4.b | Učiteljice:  S. Kulušić i Lj. Stamenković | VI. | **Međupredmetna tema -Osobni i socijalni razvoj**  usmena evaluacija; integrirano kroz satove Prirode i društva, Sat razrednika, TZK   * učitelj kao model ponašanja i podrška učenicima |
| **Svjetski dan ljubaznosti (13.11)** i **Međunarodni dan tolerancije** **(16.11)**  PRAVO NA SLOBODU MISLI I PRAVO NA JEDNAKOST  *(Domena A- GOO.A.1.1.,GOOA.1.2. GOOC.1.1.,GOOC1.2.,GOO C.1.4)* | Dječja prava u svakodnevnom životu, prava i odgovornosti, prihvatljiva i neprihvatljiva ponašanja, solidarnost, prihvaćanje, što kad se krše dječja prava, poticanje razvoja socijalnih vještina, obilježavanje Dječjeg tjedna | Učenici RN | Učiteljice:  Ž. T. Vudrag  A. Gašperov A.Rodin  G.Škugor  A. Lovrić G.Mikulandra  S. Kulušić  Lj. Stamenković A.Erak | integrirano tijekom svih ciklusa  - veza s međupredmetnim temama - Osobni i socijalni razvoj i Poduzetništvo | Razgovor,  obilježavanje Dječjeg tjedna, kviz, likovni radovi,tematske dječje poruke i slično. |
| **Higijena zubi**  *(Domena A.1.3. - zbog epidemije bolesti COVID-19, edukativno predavanje zamijenit će se edukativnim materijalima, e-poštom, aplikacijom ili prezentacijom)* | Učenik opisuje načine održavanja osobne higijena;  Učenik: pravilno pranje zubi po modelu, pravilno održavanje higijene kihanja i kašljanja | Učenici 1.a i 1.b razreda | Liječnica /medicinska sestra školske medicine  Učiteljice:  Ž. T. Vudrag i A. Gašperov | Tijekom prvog polugodišta | **Zdravlje** – Domena Tjelesno zdravlje – ciklus 1. - usmena evaluacija |
| **Sigurno u prometu**  *(Domena pomoć i samopomoć -C.1.1.A - opisuje kako se sigurno kretati od kuće do škole,**C.1.1.B - zbog epidemije bolesti COVID-19, edukativno predavanje zamijenit će se edukativnim materijalima, e-poštom, aplikacijom ili prezentacijom)* | Prepoznaje i izbjegava opasnosti kojima je izložen u kućanstvu i okolini. Učenik nabraja osnovna pravila u prometu. | Učenici 1.a i 1.b razreda | MUP - PU Šibensko-kninska  Učiteljice:  Ž. Tomasović Vudrag i A. Gašperov | IX. - X. | Razgovor s učiteljicom i pitanja |
| **PRAVILNA PREHRANA**  Uz sistematski pregled, mjerenje tjelesne težine i visine | Prepoznaje i razlikuje zdravu i nezdravu hranu; pretilost kod mladih, važnost unošenja kalorija, vitamina, minerala; važnost kretanja | Učenici 3.a i 3.b | Liječnik školske medicine;  Učiteljice A. Lovrić  i G. Mikulandra | X. - V. | Razgovor s učenicima |
| **MEĐUNARODNI DAN ŠKOLSKIH KNJIŽNICA**  Kako se ponašamo u knjižnici | Ponašanje u knjižnici | Učenici RN | Knjižničarka Helena Bušac | X. | Razgovor, diskusija, pitanja i objašnjenja |
| **Budućnost kakvu želim** | Obrazovni profesionalni put, prepoznaje svoje vrijednosti i interese, za vrijeme Sata razrednika bira srednju školu u skladu sa svojim mogućnostima, interesima i vrijednostima | Učenici 8.a i 8.b | Razrednici R. Šimić i S.Sunara | IX .- V. | Razgovor -  integrirano kroz Sat razrednika |
| **Prevencija ovisnosti – alkohol i duhan**  *(BIO OŠ B.8.2.)* | Analizira utjecaj životnih navika i rizičnih čimbenika na zdravlje | Učenici 8.a i 8.b | Učiteljica biologije i kemije -  Nikolina Šarić | X. – IV. | Objašnjavanje posljedica djelovanja rizičnih čimbenika, postupci očuvanja zdravlja,  razgovor |
| **OVISNOST – lijekovi, nikotin** | Analizirati rizične čimbenike za zdravlje: zloupotreba psihoaktivnih tvari, zloupotreba lijekova,  konzumacija sredstava koje stvaraju ovisnosti za vrijeme razvoja mozga | Učenici 7.a i 7.b | Učiteljica biologije i kemije -  Nikolina Šarić | X. – I. | Objašnjavanje posljedica djelovanja rizičnih čimbenika, postupci očuvanja zdravlja,  razgovor |
| **Sportom do zdravlja –** zdrave životne navike i važnost tjelesne aktivnosti  (*Domena tjelesno-zdravstvenog A.2.2.A,A.2.2.B)* | Fiziološke varijacije u rastu i razvoju, značaj pravilne prehrane, vrste tjelesne aktivnosti - rizici sjedilačkog načina života,vrijeme provedeno ispred ekrana i posljedice | 5. - 8. razred (predmetna nastava) | Učitelj TZK-a  Dražen Kotarac | X. – V. | **Međupredmetna tema -Zdravlje**  Razgovor - integrirano kroz satove TZK-a |
| **Čistoća i urednost školskog prostora**  *(zdr A.3.3.)* | Opisuje važnost održavanja pravilne osobne higijene za očuvanje zdravlja | Učenici 7.a i 7.b | Učiteljice (razrednice):  M. Stojanović. i J.Karadža;  liječnik školske medicine - kroz sistematski pregled | IX. | Upute i razgovor kroz Sat razrednika;  suradnja s timom školske medicine |
| **Prevencija nasilničkog ponašanja (ZO)**  *(Međugeneracijska suradnja – ponašanje prema djeci i odraslima;*  *osrB1.1 , osr C1.2; zdr B 1.2.B, GOO C.1.2., GOO C1.3.)* | Prepoznaje i uvažava potrebe i osjećaje drugih.  Opisuje kako društvene norme i pravila reguliraju ponašanje i međusobne odnose. Razlikuje osnovne emocije i razvija empatiju.  Promiče solidarnost u razredu.  Promiče kvalitetu života u razredu | Učenici 2.a i 2.b | Učiteljice A. Rodin i G. Škugor | X. – XII. | Razgovor,  izrada likovnih radova |
| **TV reklame – utjecaj medija na naš život**  (*OŠ uku A.2.1., A.2.2., A.2.3., A.2.4., C.2.2., D.2.1., D.2.2.*  *OŠ osr A.2.1., A.2.2., A.2.3., A.2.4., B.2.1., B.2.2., B.2.3., C.2.4.*  *OŠ zdr B.2.3.A. )* | Određuje koje su informacije potrebne, razlikuje bitne od nebitnih; uz pomoć učitelja analizira važnost i točnost informacija; prepoznaje utjecaj medija i reklama na ponašanje. | Učenici 4.a i 4.b | Učiteljice S. Kulušić i Lj. Stamenković | X. | Integrirano kroz sve nastavne predmete, posebno Sat razrednika |
| **Poštovanje dostojanstva svake osobe i zajednički rad na dobrobiti svih**  *(osr B.3.1, osr B.3.2., osr B 3.3.,osr B 3.4.)* | Razvija komunikacijske kompetencije i uvažavajuće odnose s drugima; povezuje svoje i tuđe stavove; prilagođava svoje ponašanje s pravilima skupine; pokazuje vještine pregovaranja, dogovora i kompromisa | Učenici 7.a | Učiteljica/razrednica M. Stojanović | II. | Aktivnosti na Satu razrednika - razgovor u paru, diskusija,  pitanja i odgovori |
| **PRAVILNO KORIŠTENJE**  **IKT - tehnologija;**  **DRUŠTVENE MREŽE, INTERNET** | Društvene mreže i njihov utjecaj na djecu i mlade. Kako koristimo internet? Prednosti i nedostatci, opasnosti i zaštita osobnih podataka; ispravno korištenje lozinke, pomoć vršnjaka | Učenici 1.- 8. razreda | Učitelji informatike:  M. Papak  K. Pedišić  T. Pipunić | X. - V. | Integrirano kroz satove informatike |
| **Mentalno zdravlje djece i mladih**  *(Što je to mentalno zdravlje i koliko je važno? Rizični čimbenici?*  *Kako prevenirati i što kad već nastupe problemi mentalnog zdravlja?*  *Uloga roditelja i učitelja,*  *izazovi i prepreke)* | Cilj - biti mentalno zdrav znači imati sposobnost uspješnog djelovanja,biti produktivan, imati ispunjene odnose s drugima, suočavati se s problemima.  *„Nema zdravlja bez mentalnog zdravlja.“* | Učiteljsko vijeće,  Vijeće roditelja,  Vijeće učenika,  Razredna vijeća | N. Petrović, psihologinja;  H. Karađole, pedagoginja  (ovisno o epidemiološkoj situaciji neke aktivnosti će se odraditi na daljinu, on-line anketom, a neke u školi) | X. – V. | Analiza upitnika o on-line nastavi; predavanja/radionice,  zaključci debate |
| **POVRATAK U ŠKOLU – prepreka ili izazov?**  Ispitati potrebe učenika (putem ankete)  Radionice na temu mentalnog zdravlja učenika  *Kako su učenici doživjeli on-line nastavu? Psihološki aspekti takve nastave. Uspjeh / neuspjeh-prednosti / nedostatci, mentalne i emocionalne prepreke; kako prevenirati narušavanju mentalnog zdravlja djece i mladih?* | CILJ: Jačanje osobnih kompetencija učenika u promijenjenom školskom okruženju | Učenici 1. - 8. razreda | N. Petrović, psihologinja;  H. Karađole, pedagoginja  (ovisno o epidemiološkoj situaciji neke aktivnosti će se odraditi on-line npr.preko upitnika, a neke u školi) | X. – V. | Analiza upitnika - sagledavanje stvarnog stanja,  prezentacija, radionice i predavanja na temu mentalnog zdravlja (ovisno o uzrastu učenika)  Razgovor s učenicima i  individualno savjetovanje |
| DEBATA UČENIKA – kao metoda u nastavi i kao način podučavanja kojim se učenici osnažuju | CILJ DEBATE: Razvoj vještina učinkovite, uvjerljive i timske komunikacije među vršnjacima; razvoj kritičkog mišljenja, unaprjeđivanje vještina javnog govora i predstavljanja; poboljšavanje vještina argumentiranja, učenje i razvijanje uvažavanja drugih stavova i mišljenja | Učenici viših razred - afirmacijska i negacijska skupina | Stručni suradnici:  knjižničarka H. Bušac,  psihologinja N. Petrović i pedagoginja H. Karađole,  učiteljica A. Lapov  *(debata će se održati u skladu s epidemiološkim mjerama)* | XI. – V. | Pripremanje i praćenje učenika (kratki video zapisi, dokumentarci)  Analiza upitnika, analiza potrebnih materijala  Rad s učenicima –formiranje argumenata i vođenja rasprave  Sagledavanje obje strane  - prezentiranje zaključaka debate |
| CISOK - HZZ  Kad ocjene postanu bitne  (*Ključ uspjeha je u meni:*  *Tko sam? Što radim?*  *Mislim na vrijeme o srednjoj školi)* | Sagledava mogućnost razvoja karijere i profesionalnog usmjeravanja, planira nastavak školovanja | Učenici 5.a i 5.b | HZZ – CISOK (Centar za informiranje i savjetovanje o karijeri) | X. – V. | Prezentacija, razgovor |
| CISOK – profesionalno informiranje i savjetovanje  „*Detektiv za zanimanja“*  *„Salata zanimanja“*  Upisi u srednju školu  Biram svoj put  *(Domena A-3.ciklus –Ja, ost A.3.4.upravlja svojim obrazovnim i profesionalnim putem, prepoznaje svoje vrijednosti i interese, bira srednju školu u skladu sa svojim mogućnostima, interesima i vrijednostima; Domena – poduzetnički prom.-ciklus 3.-pod A.3.3)* | Kritički sagledava mogućnost razvoja karijere i profesionalnog usmjeravanja, planira nastavak školovanja, prepoznaje i objašnjava važnost cjeloživotnog učenja, procjenjuje svoje slabe i jake strane, sastavlja kratak životopis. | Učenici 7.a i 7.b | HZZ – CISOK (Centar za informiranje i savjetovanje o karijeri | X. – V. | Prezentacija i razgovor |
| CISOK –profesionalno savjetovanje:  Kako odabrati pravo zanimanje?  6 šešira –odabir zanimanja - moj profesionalni razvoj  Kamo nakon osnovne škole?  Moj izbor  (*Domena A-3.ciklus –Ja, ost A.3.4.upravlja svojim obrazovnim i profesionalnim putem,prepoznaje svoje vrijednosti i interese, bira srednju školu u skladu sa svojim mogućnostima,interesima i vrijednostima;*  *Domena – poduzetnički prom.-ciklus 3.-pod A.3.3.)* | Kritički sagledava mogućnost razvoja karijere i profesionalnog usmjeravanja, planira nastavak školovanja, prepoznaje i objašnjava važnost cjeloživotnog učenja, procjenjuje svoje slabe i jake strane, sastavlja kratak životopis. | Učenici 8.a i 8.b | HZZ – CISOK (Centar za informiranje i savjetovanje o karijeri | X. – V. | Prezentacija i razgovor |

Koordinator Školskog v. d. ravnatelja Škole:

preventivnog programa:

\_\_\_\_\_\_\_\_\_\_\_\_\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_\_

Helena Karađole, prof. Vladimir Braica, prof.